钦定古今图书集成/明伦汇编/闺媛典/第191卷 > 初荐妻李氏
## 钦定古今图书集成/明伦汇编/闺媛典/第191卷 > 初荐妻李氏

按《安陆府志》：“李氏，潜江初荐妻。年十七，适荐。甫四月，
夫亡无子，凭棺痛哭，数日不食，誓死以殉。姑泣劝曰：
‘汝死固无憾，吾老曷依，则有俱死尔’。遂勉进粥奉姑，
独处一室。自伏腊拜姑外，病卧不起，每食动经旬。族
里惊异，以为神人。姊妹或夜呼其门，辄闭不许见。守节逾三十年如一日。万历七年，疾革，视姑哽咽而绝”，
阖邑哀之，无贵贱长少，咸造奠焉。万历二十六年有
诏旌表。